18 ઓગષ્ટ, (SportsDiary.in), અમદાવાદ : ભારતમાં હવે ક્રિકેટ બાદ જો કોઇ રમત લોકપ્રિય થઇ રહી છે તો તે ફુટબોલ છે. તેવી જ રીતે ગુજરાત રાજ્યમાં પણ હવે મોટા પ્રમાણમાં ફુટબોલની રમત બાળકોથી લઇને મોટા લોકોમાં લોકપ્રિય થઇ રહી છે. જેને ધ્યાને લઇને અમદાવાદ શહેરમાં છેલ્લા 3 વર્ષથી અમદાવાદ ચેમ્પિયન્સ લીગનું સફળ આયોજન થઇ રહ્યું છે. શહેરમાં સ્પોર્ટસ ક્ષેત્રે પોતાનું આગવું નામ ધરાવતી જગરનોટ કંપની અમદાવાદ ચેમ્પિયન્સ લીગનું આયોજન કરી રહી છે. આ ચેમ્પિયન્સ લીગની 3 સીઝનનું સફળ આયોજન કર્યા બાદ હવે જગરનોટ ફુટબોલ ચાહકો માટે ફરી ચોથી સીઝનનું આયોજન લઇને આવી રહી છે.